gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl en gl gl gl en en gl en en gl en en gl gl it nl en gl gl gl pt gl gl gl gl gl es gl gl gl gl gl gl gl pt gl gl gl gl gl es gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Ana Pontón en Valdeorras: "Este incendio é un auténtico desastre ambiental e socieconómico, hai que ir pensando en que se declare zona catastrófica"
A portavoz nacional do BNG achegábase esta mañá á comarca para coñecer de preto a situación xerada polo lume que está arrasando municipios como O Barco, Rubiá e Carballeda
19 de Xullo de 2022
Ata Valdeorras desprazábase esta mañá a portavoz nacional do BNG, Ana Pontón, para coñecer de preto a difícil e dramática situación que está a afrontar esta comarca debido ao incendio forestal, que ten arrasado boa parte de municipios como Carballeda, O Barco e Rubiá nos últimos días. Estaba acompañada pola deputada valdeorresa do BNG, María G. Albert, o deputado Luis Rivas, e por outros representantes do BNG en Valdeorras, como o seu responsable comarcal, Roberto Quiroga.
En primeiro lugar, Pontón enviaba unha mensaxe “de solidariedade e apoio ás persoas que están vivindo directamente esta situación, moi especialmente á xente que está desaloxada, que perdeu as súas vivendas. Sabemos que estes son momentos durísimos, moi difíciles, é unha situación desesperada, pero teñen que saber que estamos todos aquí para axudar, para empuxar, para facer todo o que estea na nosa man para que esta situación acabe canto antes”.
En segundo lugar, a portavoz nacional do BNG sinalaba que “é necesario facer un recoñecemento ao labor que realizan todas as persoas que están traballando contra o lume nestes momentos, nunhas situacións realmente difíciles, estanse xogando a súa vida e eu creo que é necesario que recoñezamos o labor tan importante que fan os bombeiros forestais e todo o dispositivo de extinción que está traballando nunha situación de dificultade, cuns lumes dunha intensidade que nalgúns casos non se coñece e tamén sabemos que en moitas ocasión hai precariedade, faltan medios, faltan recursos, e polo tanto, todo o apoio, todo o recoñecemento a ese labor social tan importante que están facendo”. Para Pontón “a prioridade é poñer punto final a estes lumes, que se apaguen canto antes, que se mobilicen todos os medios que sexan necesarios e que esta situación de risco se acabe canto antes”.
Por outra banda, Ana Pontón destacaba que “esta situación é un auténtico desastre ambiental, social e económico e, polo tanto, tamén hai que ir pensando en que se declare zona catastrófica os incendios que asolan tanto a zona de Ourense como de Lugo para que haxa axudas, recursos e medios necesarios para a recuperación desas terras queimadas porque sabemos que en moitos casos están ardendo terras cun alto valor ambiental, terras que teñen un alto valor económico e, polo tanto, é necesaria a colaboración de todas as institucións para que se revirta o dano que neste momento se está causando”.
Finalmente, a portavoz nacional do BNG resaltaba que “estamos nun punto de inflexión, porque estamos vendo a virulencia que teñen os incendios no noso país, a súa gravidade. Todos sabemos que os incendios se apagan no inverno con medidas de prevención, con ordenación do territorio e apáganse poñendo freo ao despoboamento que se está vivindo en moitas zonas do noso país. En Galiza levamos moitos anos vendo como arde o noso monte e evidentemente iso require que se tomen medidas de carácter estrutural. Non podemos limitarnos a lamentarnos cada vez que hai un incendio, senón que é necesario que o que está pasando sexa un punto de inflexión para que realmente se aposte por políticas de ordenación do noso monte, que se aposte pola prevención e que se aposte por outro modelo forestal, porque todo o que estamos vivindo neste momento vaise agravar co cambio climático e non se pode mirar cara outro lado, hai que tomar as rendas do que está pasando neste momento, hai que asumir que hai cousas que non se están facendo ben e, dende logo hai que cambiar o modelo forestal. Insisto, o que está pasando estes días ten que ser un punto de inflexión para acabar coa política de abandono do noso monte, para tomarse en serio todo o que significa a ordenación e para cambiar un modelo forestal que estamos vendo que non é un modelo co que poidamos convivir no futuro”.
Tras atender aos medios de comunicación, Ana Pontón reuníase co delegado da Xunta en Ourense, Gabriel Alén, e visitaba o posto de mando avanzando dende o que se están coordinando as actuacións nos incendios e que está situado na Casa Grande de Viloira.
Fotos: Carlos G. Hervella.
Ana Pontón bng incendio forestal Valdeorras zona catastrófica
19 de Xullo de 2022
A II “Ribeira Sacra Cycling Road” apadriñada por Joseba Beloki reúne a preto de 300 cicloturistas
25 de Setembro de 2022
O Pizarras Los Tres Cuñados FS cae 4-5 ante o Bueu na estrea da tempada en casa
25 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
25 de Setembro de 2022
Lubián (Zamora) celebra a romaría da Tuíza na honra da Virxe das Neves
25 de Setembro de 2022
A II “Ribeira Sacra Cycling Road” apadriñada por Joseba Beloki reúne a preto de 300 cicloturistas
25 de Setembro de 2022
O Pizarras Los Tres Cuñados FS cae 4-5 ante o Bueu na estrea da tempada en casa
25 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
25 de Setembro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.